
Varslingsrutine for Høgskolen i Innlandet

1. [bookmark: 1._Formål]Formål
Rutinen skal legge grunnlaget for at kritikkverdige forhold rettes opp og forebygges. Den skal gi studenter, ansatte og innleide veiledning i hvordan de skal gå frem ved varsling, og trygghet for at de kan følge en akseptert fremgangsmåte uten frykt for gjengjeldelse. Rutinen skal fremme åpenhet og bidra til å styrke ytringsfriheten, og høgskolen oppfordrer studenter, ansatte og innleide til å si ifra om forhold de mener er kritikkverdige.

2. [bookmark: 2._Virkeområde]Virkeområde
Rutinen omfatter studenter, ansatte og innleide arbeidstakere ved HINN.

3. [bookmark: 3._Styrende_dokumenter]Styrende dokumenter
· Arbeidsmiljøloven, særskilt kapittel 2A. 
4. [bookmark: 4._Ansvar_og_forankring]Ansvar og forankring
Arbeidsgiver skal, i tilknytning til det systematiske helse-, miljø- og sikkerhetsarbeidet, utarbeide rutiner for intern varsling eller sette i verk andre tiltak som legger forholdene til rette for intern varsling om kritikkverdige forhold i virksomheten i tråd med arbeidsmiljølovens bestemmelser i kap 2 A – varsling. Rutinene er utarbeidet i samarbeid med hovedtillitsvalgte og hovedverneombud, og er forankret i høgskolens hovedarbeidsmiljøutvalg.


5. [bookmark: 5._Beskrivelse]Beskrivelse
	1.
	Om varsling

	Hvem kan varsle?
	Arbeidstaker (aml 1-8 (1)) og innleid arbeidstaker har rett til å varsle om kritikkverdige forhold i arbeidsgivers virksomhet. Dette omfatter også lærlinger og deltakere i arbeidsmarkedstiltak. Innleid arbeidstaker har også rett til å varsle om kritikkverdige forhold i virksomheten til innleier. 

HINNs varslingsrutine omfatter studenter.

Se punkt 7 i denne rutinen angående varsel fra eksterne personer.


	Hva er å varsle?
	Den mest brukte definisjonen av hva som er varsling er når en arbeidstaker har vært vitne til forseelser (ulovlige, uetiske eller kritikkverdige forhold) på arbeidsplassen, og varsler om dette til personer eller instanser som har mulighet til å endre på forholdet (se definisjonen av «kritikkverdige forhold» nedenfor).

Begrepet varsling omfatter ikke saker hvor ansatte melder fra om forhold som kun angår eget arbeidsforhold dersom det ikke omfattes av andre ledd i forskriften (aml §A-1 (3)), se også defininsjonen av «kritikkverdige forhold». 

Eksempler på forhold som ikke regnes som varsling kan være «misnøye med lønn, arbeidsmengde og fordeling av arbeidsoppgaver, personalkonflikter, faglig uenighet og personlige avtaleforhold, forhold som arbeidstaker mener er kritikkverdig ut fra egen politisk eller etisk overbevisning, moralske ytringer eller ytringer om generell misnøye på arbeidsplassen. Ofte kan det være faglig og skjønnsmessig uenighet om det foreligger brudd på rettsregler eller ikke. En sak som for eksempel starter som en faglig uenighet, kan vise seg å dreie seg om et kritikkverdig forhold» (fra Arbeidstilsynets svartjeneste, arkivsak 17/05120-13).
 
I enkelte tilfeller kan det være tvil om en melding skal defineres som en varsling. Arbeidsgivers representant som mottar en slik melding skal undersøke om meldingen er en varsling etter arbeidsmiljøloven jf. aml § 2 A-1 (2) og denne rutinen. Dersom den som mottar meldingen er i tvil om den skal defineres som varsling skal saken legges fram for HR-direktør som tar beslutning om meldingen er en varsling eller ikke. De samme fristene for tilbakemelding til den som melder og for å sette igang undersøkelse gjelder som ved varsling, se kapittel 5. I følge aml § 2 A-2 (4) er det arbeidsgiver som har bevisbyrden for at varsling har skjedd i strid med reglene etter §§ 2 A-1 og 2 A-2. 


	Hva menes med kritikkverdige forhold ?
	Med kritikkverdige forhold menes mislighold av lovbestemte påbud eller forbud, brudd med virksomhetens etiske retningslinjer og etiske normer som det er bred tilslutning til i samfunnet. Det kan ikke lages en uttømmende liste over hva det kan varsles om men eksemplene nevnt i aml §2A-1 (2) er:

· Fare for liv eller helse
· Fare for klima eller miljø
· Korrupsjon eller annen økonomisk kiminalitet
· Myndighetsmisbruk
· Uforsvarlig arbeidsmiljø
· Brudd på personopplysningssikkerheten.


	2.
	Når kan du varsle internt og eksternt?

	Betingelser for intern og ekstern varsling
	Det kan alltid varsles internt i samsvar med denne rutinen og i samsvar med eventuell varslingsplikt. Det kan også alltid varsles til offentlig tilsynsmyndighet eller til annen offentlig myndighet. 

Du kan varsle eksternt til media eller offentligheten forøvrig dersom: 
· Du er i aktsom god tro om innholdet i varslet
· Varslet gjelder kritikkverdige forhold som har allmenn interesse
· Du først har varslet internt, eller har grunn til å tro at intern varsling ikke vil være hensiktsmessig. 
(aml §2 A-2)

	3.
	Ulike måter å varsle på

	Framgangsmåter
	Det er den enkelte som avgjør hvordan man vil varsle. Du kan varsle muntlig eller skriftlig, for eksempel pr. telefon, epost, brev eller direkte henvendelser.

Du kan også varsle via høgskolens Si ifra-ordning for ansatte og for studenter. Se HINNs nettsider. 

Det oppfordres til å varsle åpent, men du kan varsle anonymt, dvs at mottaker ikke kjenner identiteten til den som varsler. Slik varsling vil det imidlertid være vanskelig å følge opp på en tilfredsstillende måte ettersom en ikke kan følge opp med ytterligere spørsmål til varsleren. Ved anonym varsling må du være spesielt nøye med å kontrollere at påstander om faktiske forhold er riktige.


	Hvem varsler du til ved intern varsling?
	Du oppfordres til å varsle til nærmeste leder eller til ledere høyere opp i linjen, men kan også varsle internt til ledelsen via tillitsvalgte, verneombud eller advokat (aml §2A-2 (1))


	Hva bør en varsling inneholde?
	Det kan ikke settes formelle krav til innholdet i en varsling. Det er en fordel at varslingen inneholder: 
· Fullt navn (men varsler kan være anonym, se ovenfor)
· Varslerens organisatoriske tilhørighet
· Dato for rapporteringen
· Tidsrom, eventuelt dato og klokkeslett for observasjonen av det kritikkverdige
· Konkret hva som er observert
· Sted for handlingen
· Vitner
· Eventuelt kjennskap til tidligere saker som har betydning for denne.


	4.
	Plikt til å varsle

	Når har jeg plikt til å varsle?
	Du har plikt til straks å varsle arbeidsgiver, verneombudet og i nødvendig utstrekning andre arbeidstakere om:
· Feil eller mangler som kan medføre fare for liv eller helse om du ikke selv kan rette på forholdene, jfr. aml § 2.3.2.b
· Trakassering (mobbing) og diskriminering på arbeidsplassen, jfr. aml § 2.3.2.d
· Arbeidstakere som blir skadet i arbeidet eller pådrar seg sykdom som du mener har sin grunn i arbeidet eller forholdene på arbeidsstedet. Jfr. aml § 2.3.2.e.
· Forhold som kan påføre arbeidsgiver, ansatte eller omgivelsene tap eller skade Jfr. «Etiske retningslinjer for statstjenestemenn, pkt. 2.2».


	Har jeg en særskilt varslingsplikt som verneombud?
	Verneombudet har en særskilt varslingsplikt.

Blir verneombudet kjent med forhold som kan medføre ulykkes- eller helsefare, skal verneombudet straks melde fra til de berørte arbeidstakerne på stedet og til arbeidsgiver, jfr. Aml § 6-2 (3)

Hvis arbeidsgiver ikke gjør noe med de kritikkverdige forholdene innen rimelig tid, skal verneombudet underrette arbeidsmiljøutvalget eller Arbeidstilsynet, jfr. aml § 6-2 (3)


	5.
	Behandling av varslingssaker


	Hvilke prinsipper gjelder for håndtering av varslingssaker?
	· Alle henvendelser skal tas alvorlig
· Varslers identitet er en fortrolig opplysning
· Alle henvendelser skal behandles uten ugrunnet opphold
· Anonyme varsler skal behandles
· Anonyme kilder kan være like mye verdt som åpne kilder
· Valg av varslingsmåte skal ikke ha betydning for hvordan varslingen håndteres
· Varslingssaken skal behandles konfidensielt
· Det skal kunne varsles uten frykt for konsekvenser, arbeidsgiver skal sørge for at varsleren har et fullt forsvarlig arbeidsmiljø og om nødvendig sette inn tiltak for å forebygge gjengjeldelse. Dette gjelder også studenter og andre som varsler (aml §2A-3)

	Hvilke frister gjelder for behandling av varslingssaker?
	· Varsleren skal få tilbakemelding innen en uke om at varselet er mottatt.
· Arbeidsgiver plikter å sette igang nærmere undersøkelser snarest mulig; og senest innen en uke etter at varslet er mottatt. 
· Dersom undersøkelsene viser at tiltak er påkrevet skal tilak settes igang snarest mulig og senest en uke etter at undersøkelsen er fullført. 


	Hva gjør du hvis du mottar et muntlig varsel
	Dersom du mottar et muntlig varsel skal du notere:
· Hvem som varsler og når det varsles
· Konkret hva det varsles om, tidsrom, sted, ev. dato og klokkeslett
· Vitner
· Andre relevante forhold

 Varselet sendes via si ifra-ordningen (se HINNs nettsider) kategorisert som    «rød» melding. Alle «røde» meldinger via si ifra-ordningen går til HR-direktør.


	Hvordan registreres mottatte varsler?
	· Høgskolen skal journalføre mottatte varsler i P-360. Varselet skal tilgangsbegrenses til den/de som har et absolutt behov for tilgang til varselet. Varsel av kritikkverdige forhold vil normalt unntas fra offentlighet, men dette må vurderes i det enkelte tilfelle ut fra aktuelle lovhjemler.
· Den som varsler skal ha en bekreftelse på at varselet er mottatt, og at videre oppfølging blir vurdert. For øvrig vil spørsmål om innsyn være regulert i bl.a. offentlighetsloven, forvaltningsloven, personopplysningsloven mm.
· Et varsel skal først gå til HR-direktøren, eller den han har bemyndiget til å være hovedansvarlig for høgskolens «si ifra-ordning». Rektor skal ha kopi av alle varslingssaker. Hovedverneombudet skal orienteres om at det foreligger en varsling. 

	Hvordan følges varselet opp?
	· HR skal konkret vurdere hvem som skal involveres i den videre behandling av saken, og hvilke tiltak som skal iverksettes. Dette avhenger av hvilken type sak og hvem varslingen er rettet mot.
· Hvis det konkluderes med at saken skal forfølges skal den/de som det blir varslet om, som hovedregel gjøres kjent med varselet og med hvilke opplysninger som er gitt.
· Varslingssaker skal arkiveres og for øvrig behandles i henhold til Forvaltningslovens regler for saksbehandling.
· Verneombudet skal informeres om at det foreligger en varslingssak, men ikke om innholdet i saken. Dersom det som en del av oppfølgingen etter varsel skal igangsettes arbeidsmiljøtiltak skal verneombudet involveres (aml § 6-2 (4)).
· Rektor skal informeres om varsler som meldes inn. Dersom varselet gjelder rektor skal styrets leder informeres.
· Når saken er ferdig undersøkt må det vurderes om det skal iverksettes tiltak.
· Rektor har myndighet til å ta beslutning om å avslutte saken. Dersom det i enkelttilfelle vurderes som nødvendig at andre enn rektor tar denne beslutningen, skal begrunnelsen for dette nedtegnes. Beslutningen som avslutter saken må kunne dokumenteres i ettertid. Herunder må det dokumenteres hvilke tiltak som er besluttet iverksatt.
· Når saken er avsluttet skal varsler orienteres om resultat av undersøkelser og hvilke konklusjoner som er truffet.


	Kontradiksjons-
prinsippet
	Den det varsles om må få anledning til å gjøre rede for sitt syn på situasjonen
og de faktiske omstendigheter, samt få innsyn i dokumentene.


	6.
	Vern av varsleren og den det varsles om

	Hvordan vernes den som varsler?
	I henhold til aml § 2 A-4 (2) er gjengjeldelse mot arbeidstaker som har varslet i samsvar med aml § 2 A-1 forbudt. Dette gjelder både formelle og uformelle reaksjoner.

Gjengjeldelse forstås som enhver ugunstig handling, praksis eller unnlatelse som er en følge av eller en reaksjon på varselet. Eksempler på dette: 
· Trusler, trakassering, usaklig forskjellsbehandling, sosial ekskludering eller annen utilbørlig opptreden
· Advarsel, endring i arbeidsoppgaver, omplassering eller degradering
· Suspensjon, oppsigelse, avskjed eller ordensstraff

Dersom arbeidstaker fremlegger opplysninger som gir grunn til å tro at det har funnet sted gjengjeldelse må arbeidsgiver sannsynliggjøre at det likevel ikke har funnet sted slik gjengjeldelse. 


	Varslerens
identitet
	Varslerens identitet skal ikke gjøres kjent for flere enn det som absolutt er
nødvendig for den videre saksbehandlingen av varslingen.

	Hvordan vernes den det varsles om?
	Mottatte varsler kan inneholde opplysninger og påstander om personer. Høgskolen har plikt til å undersøke påstandene.

Som hovedregel bør den det varsles om så tidlig som mulig underrettes muntlig om at det er mottatt et varsel. Den det varsles om informeres muntlig om hva varselet går ut på og om sakens videre gang. Slik informasjon skal gis på en skånsom måte. Tilbud om slik generell informasjon gis ikke dersom det vurderes å foreligge fare for bevisforspillelse eller lignende.

Forvaltningslovens kan etter omstendighetene gi den opplysningene handler om, rett til innsyn i varslerens identitet. Dette vil bero på en konkret vurdering. Dersom virksomheten kjenner varslerens identitet, vil det normalt være hensiktsmessig å be varsleren om samtykke til å oppgi identiteten.

Når saken er ferdig behandlet skal den det er varslet om straks ha beskjed, uansett utfallet av saken.


	7.
	Varsel fra eksterne personer

	
	Dersom ansatte eller ledere ved høgskolen mottar varsel om kritikkverdige forhold fra eksterne personer, skal varselet videreformidles til leder for den enheten som varselet gjelder. Varselet behandles for øvrig i tråd med
retningslinjene så langt de passer.


	8.
	Rapportering

	
	I forbindelse med årsrapport for HMS-arbeidet skal det utarbeides årlig
rapport for varslingssaker.

